"19 ngilobuhlungu obukhulu, ngiyazitshila ngenxa yobuhlungu. maye inhliziyo yami! inhliziyo yami iyatshaya, kangilakuthula; ngoba ngizwile ukukhala kophondo, lomkhosi wempi. 20 ukuchitheka kulandela ukuchitheka, ilizwe lonke lichithekile. amathente ethu adilikile masinyane, lamakhetheni awo ngokucwayiza kwelihlo. 21 koze kube nini ngibona isiboniso, ngizwe ukukhala kophondo? 22 abantu bami bayizithutha, kabangazi; bangabantwana abayiziphukuphuku, kabalakuqedisisa. bahlakaniphele ukwenza okubi, kodwa ukwenza okuhle kabakwazi. 23 ngabona umhlaba, khangela, wawuze ungelalutho, lamazulu ayengelakukhanya. 24 ngabona izintaba, khangela, zazinyikinyeka, lamaqaqa wonke ayenyakazela. 25 ngabona, khangela, kakulamuntu, lenyoni zonke zamazulu zasezibalekile. 26 ngabona, khangela, ilizwe elivundileyo liyinkangala, lemizi yalo yonke yayidiliziwe phambi kwe nkosi, laphambi kolaka lwayo oluvuthayo. 27 ngoba i nkosi ithe: ilizwe lonke lizachitheka, kodwa kangizukuliqeda ngokupheleleyo. 28 ngenxa yalokho umhlaba uzalila lamazulu aphezulu abe mnyama; ngoba sengikukhulumile engikuqondileyo; kangiyikuzisola, ngibuyele emuva. 29 imizi yonke iyabaleka ngenxa yomsindo wabagadi bamabhiza labaphathi bamadandili; bangena ezixukwini bakhwele emadwaleni, imizi yonke isele ize, kakho ohlala kiyo. 30 wena--ke, uzakwenzani? loba ugqoka okubomvu, ufaka izigqizo zegolide, ugcoba amehlo akho ngomuthi, uzicecisela ize, ngoba izithandwa zakho ziyakudelela, zidinga ukukubulala. 31 ngoba ngizwile ilizwi kungathi ngelowesifazana ohelelwayo, ukukhala okubuhlungu okunjengokozibulayo; yikukhala kweziyoni ekhefuzelayo, iselula izandla zayo isithi: maye mina! ngiphelelwa ngamandla ngoba nampa ababulali bayeza.